techiaith/cofnodycynulliad_en-cy huggingface dataset:
English: You may or may not be aware, health Minister, that today is No Smoking Day across the UK, which encourages people of course to take up the opportunity to explore quitting smoking. But, Public Health Wales have shown in their projections that they're expecting you as a Government to miss your target of reducing the prevalence of smoking across Wales to 16 per cent by 2020 and that you're currently around five years behind achieving that particular target. That of course is very worrying. It's worrying from a public health point of view in the future. I think that what we need to see is a radical sea change in the Government's approach, particularly in terms of the use of e-cigarettes to promote the cessation of smoking. So, as you will know, Cancer Research UK have been very clear that e-cigarettes are much safer than smoking tobacco. Everyone acknowledges, apart from the Welsh Government, it would appear, that they can be a very useful tool to assist people in quitting smoking in line with the advice of NHS Scotland and NHS England. So, can you clarify what the Welsh Government's position is on e-cigarettes as a smoking cessation tool? Thank you.
Welsh: Efallai eich bod yn ymwybodol, Weinidog iechyd, fod heddiw'n Ddiwrnod Dim Smygu ledled y DU, sy'n annog pobl wrth gwrs i fanteisio ar y cyfle i ystyried rhoi'r gorau i ysmygu. Ond mae Iechyd Cyhoeddus Cymru wedi dangos yn eu hamcanestyniadau eu bod yn disgwyl i chi fel Llywodraeth fethu eich targed o leihau cyfraddau ysmygu ledled Cymru i 16 y cant erbyn 2020, a'ch bod oddeutu pum mlynedd ar ei hôl hi ar hyn o bryd o ran cyflawni'r targed penodol hwnnw. Wrth gwrs, mae hynny'n peri cryn bryder. Mae'n peri pryder o safbwynt iechyd y cyhoedd yn y dyfodol. Credaf mai'r hyn sydd angen inni ei weld yw newid agwedd llwyr ar ran y Llywodraeth, yn enwedig o ran y defnydd o e-sigaréts i hybu rhoi'r gorau i ysmygu. Felly, fel y gwyddoch, mae elusen Ymchwil Canser y DU wedi dweud yn glir iawn fod e-sigaréts yn fwy diogel o lawer nag ysmygu tybaco. Mae pawb yn cydnabod, ar wahân i Lywodraeth Cymru, mae'n ymddangos, y gallant fod yn ddefnyddiol iawn i helpu pobl i roi'r gorau i ysmygu yn unol â chyngor GIG yr Alban a GIG Lloegr. Felly, a allwch egluro beth yw safbwynt Llywodraeth Cymru ar e-sigaréts fel dull o roi'r gorau i ysmygu? Diolch.
English: I recognise the points about the targets and wanting to reach the targets and our ability to do so. Actually, before we achieved the 19 per cent interim target, there was widespread concern that we would not do that. So, it is possible for us still to match and meet that target, and that actually was an evidence-based target where we had a basis to set it and to want to achieve it. In terms of the evidence around e-cigarettes, information about e-cigarettes is already provided when people engage with stop-smoking services. The point about the future for e-cigarettes is one that we do need to determine here in Wales, but I would just correct the suggestion that e-cigarettes are much safer. I think it is much more preferable to recognise that e-cigarettes are much less harmful than tobacco smoke, but the big prize to be gained is to have more people not smoking tobacco, and I think the terms in which you talk about that really do matter. I'm interested in the latest evidence, but not only that - we are seeking to draw people together in Wales to draw up a consensus statement within Wales on the place or otherwise for e-cigarettes within stop-smoking services.
Welsh: Rwy'n cydnabod y pwyntiau ynghylch y targedau a'r awydd i gyrraedd y targedau a'n gallu i wneud hynny. Mewn gwirionedd, cyn inni gyflawni ein targed interim o 19 y cant, roedd yna bryder cyffredinol na fyddem yn gwneud hynny. Felly, mae'n bosibl o hyd i ni gyflawni a chyrraedd y targed hwnnw, targed a oedd yn seiliedig ar dystiolaeth lle roedd gennym sail dros ei osod, a dros fod eisiau ei gyflawni. O ran y dystiolaeth sy'n ymwneud ag e-sigaréts, darperir gwybodaeth am e-sigaréts eisoes pan fydd pobl yn ymgysylltu â gwasanaethau rhoi'r gorau i smygu. Mae'r pwynt ynghylch dyfodol e-sigaréts yn un y mae angen i ni benderfynu arno yma yng Nghymru, ond buaswn yn cywiro'r awgrym fod e-sigaréts yn llawer mwy diogel. Credaf ei bod yn well o lawer inni gydnabod bod e-sigaréts yn llawer llai niweidiol na mwg tybaco, ond y wobr fawr i'w hennill yw cael mwy o bobl nad ydynt yn ysmygu tybaco, a chredaf fod y ffordd rydych yn sôn am hynny yn wirioneddol bwysig. Mae diddordeb gennyf yn y dystiolaeth ddiweddaraf, ond nid yn unig hynny - rydym yn ceisio dod â phobl ynghyd yng Nghymru i lunio datganiad consensws yng Nghymru ar le e-sigaréts, neu fel arall, o fewn gwasanaethau rhoi'r gorau i ysmygu.
English: Diolch, Llywydd. In February 2016, the then First Minister used an Organisation for Economic Co-operation and Development report to defend the then Welsh Government's record with regard to health service delivery. Of course, when you look at what that report actually said, it said, among other things, this: 'at present, Health Boards do not have sufficient institutional technical capabilities and capacities to drive meaningful change, and a stronger central guiding hand may be needed.' Then, two years later, the parliamentary review told us last January that a risk-averse culture hampers change in the health and care system and limits efficient and effective decision making. Does the Minister accept the OECD view that a stronger central guiding hand is needed, and what is he doing to change that risk-averse culture? He will no doubt tell us that the vehicle for delivering lasting change is his transformation fund, but I'm sure that he would acknowledge that that is a very small amount of money compared with the overall budget. How confident is the Minister that local health boards are delivering now on key Government priorities?
Welsh: Diolch, Lywydd. Ym mis Chwefror 2016, defnyddiodd y Prif Weinidog ar y pryd adroddiad y Sefydliad ar gyfer Cydweithrediad a Datblygiad Economaidd i amddiffyn record Llywodraeth Cymru ar y pryd mewn perthynas â darparu gwasanaethau iechyd. Wrth gwrs, pan edrychwch ar yr hyn roedd yr adroddiad hwnnw'n ei ddweud mewn gwirionedd, ymhlith pethau eraill, dywedai hyn: ar hyn o bryd, nid oes gan Fyrddau Iechyd ddigon o allu a chapasiti technegol sefydliadol i sbarduno newidiadau ystyrlon, ac mae'n bosibl y bydd angen help llaw arweiniol canolog cryfach. Yna, ddwy flynedd yn ddiweddarach, fis Ionawr diwethaf, dywedodd yr adolygiad seneddol wrthym fod diwylliant gwrth-risg yn llesteirio newid yn y system iechyd a gofal ac yn cyfyngu ar y gallu i wneud penderfyniadau effeithiol ac effeithlon. A yw'r Gweinidog yn derbyn safbwynt y Sefydliad ar gyfer Cydweithrediad a Datblygiad Economaidd fod angen help llaw arweiniol canolog cryfach, a beth y mae'n ei wneud i newid y diwylliant gwrth-risg hwnnw? Diau y bydd yn dweud wrthym mai'r ffordd o gyflawni newid parhaol yw drwy ddefnyddio ei gronfa drawsnewid, ond rwy'n siŵr y byddai'n cydnabod bod hwnnw'n swm bach iawn o arian o'i gymharu â'r gyllideb gyffredinol. Pa mor hyderus yw'r Gweinidog fod byrddau iechyd lleol yn cyflawni blaenoriaethau allweddol y Llywodraeth yn awr?
English: Actually, when talking about the way in which the health service was being discussed in 2016, you'll remember a blanket, lazy and wildly inaccurate suggestion by a number of political players that the health service in Wales was the worst part of the United Kingdom. Actually, what the OECD report said very clearly was that simply is not true. It did, however, have criticisms to make about each part of the health service within the four nations of the UK, and that included the criticism that you've read out about where we are in Wales - having a more logical structure to the way we organise health services, but needing to see that made real in terms of the delivery. And, actually, in terms of that point about there needs to be a more central guiding hand, I am regularly urged to take more interventions in the way that health services are run. Actually, I have taken a more interventionist approach, but the challenge is how we have a system that is set up, not just the attitude of an individual Minister. And you'll recall that in 'A Healthier Wales', we do talk about more central funds, we talk about having a national clinical plan, we talk about having a central NHS executive for Wales as well, and that work is well under way and is being drawn together. And I will consider options for the creation of that body to provide that clearer central guidance and leadership within the service to work together with our health boards and trusts here in Wales.
Welsh: Mewn gwirionedd, wrth sôn am y modd y câi'r gwasanaeth iechyd ei drafod yn 2016, fe fyddwch yn cofio nifer o chwaraewyr gwleidyddol yn gwneud awgrym cyffredinol, diog a chwbl anghywir mai gwasanaeth iechyd Cymru oedd y gwaethaf yn y Deyrnas Unedig. Mewn gwirionedd, roedd adroddiad y Sefydliad ar gyfer Cydweithrediad a Datblygiad Economaidd yn dweud nad oedd hynny'n wir. Fodd bynnag, roedd yn cynnwys beirniadaeth ar bob rhan o'r gwasanaeth iechyd o fewn y pedair gwlad yn y DU, ac roedd hynny'n cynnwys y feirniadaeth rydych wedi'i darllen ynglŷn â'n sefyllfa yng Nghymru - bod gennym strwythur mwy rhesymegol i'r ffordd rydym yn trefnu gwasanaethau iechyd, ond bod angen gwireddu hynny o ran cyflawni. Ac o ran y pwynt fod angen help llaw arweiniol mwy canolog, rwy'n cael fy annog yn rheolaidd i wneud rhagor o ymyriadau yn y ffordd y caiff gwasanaethau iechyd eu gweithredu. Mewn gwirionedd, rwyf wedi mabwysiadu dull gweithredu mwy ymyraethol, ond yr her yw sut y mae gennym system wedi'i sefydlu, nid agwedd un Gweinidog yn unig. A byddwch yn cofio ein bod yn sôn am gronfeydd mwy canolog yn 'Cymru Iachach', rydym yn sôn am gael cynllun clinigol cenedlaethol, rydym yn sôn am gael gweithrediaeth ganolog i'r GIG yng Nghymru yn ogystal, ac mae'r gwaith hwnnw'n mynd rhagddo'n dda ac yn dod at ei gilydd. A byddaf yn ystyried opsiynau ar gyfer creu'r corff hwnnw i ddarparu'r arweinyddiaeth a'r arweiniad canolog cliriach hwnnw o fewn y gwasanaeth i weithio gyda'n byrddau iechyd a'n hymddiriedolaethau yma yng Nghymru.
English: Diolch, Llywydd. Minister, recently, WalesOnline published a news story highlighting the difficulty many patients are having in finding an NHS dentist to register with. The news reporter had herself moved to Carmarthen from Kent and, suffering a dental problem suddenly, she found that the closest dentist willing to offer an appointment was in Llanelli, which meant a 50-mile round trip. Of course, this problem isn't confined to west Wales. I checked the NHS Wales website this morning and found only three dentists in Cardiff offering NHS appointments. To be fair, that's a little better than the last time I looked in January, when there were none. There are no dentists in Newport currently accepting NHS patients, and if you live in Brecon and Radnor you can expect a long drive, as there are only two practices in the whole area with appointments available. What steps can be taken to address this problem?
Welsh: Diolch, Lywydd. Weinidog, yn ddiweddar, cyhoeddodd WalesOnline stori newyddion yn tynnu sylw at yr anhawster y mae llawer o gleifion yn ei gael i gofrestru gyda deintydd GIG. Roedd y gohebydd newyddion ei hun wedi symud i Gaerfyrddin o Gaint, a phan gafodd broblem ddeintyddol sydyn, canfu fod y deintydd agosaf a oedd yn barod i gynnig apwyntiad yn Llanelli, a oedd yn golygu taith o 50 milltir i gyd. Wrth gwrs, nid yw'r broblem wedi'i chyfyngu i orllewin Cymru. Wrth edrych ar wefan GIG Cymru y bore yma gwelais mai tri deintydd yn unig yng Nghaerdydd sy'n cynnig apwyntiadau GIG. I fod yn deg, mae hynny ychydig yn well na'r hyn oedd y tro diwethaf i mi edrych ym mis Ionawr, pan nad oedd unrhyw ddeintydd yn gwneud hynny. Nid oes unrhyw ddeintyddion yng Nghasnewydd yn derbyn cleifion y GIG ar hyn o bryd, ac os ydych yn byw ym Mrycheiniog a Maesyfed, gallwch ddisgwyl taith hir, gan mai dwy ddeintyddfa yn unig yn yr ardal gyfan sydd ag apwyntiadau ar gael. Pa gamau y gellir eu cymryd i ddatrys y broblem hon?
English: Well, thank you for that anticipatory report of the contractual overhaul. And it's encouraging that you are looking at this, and I look forward to the statement in the autumn. Now, of course, I can't really pre-empt what that statement is going to say, but if I could flag up a few issues relating to the contract - the British Dental Association say that the recruitment and retention of dentists in Wales has been a problem for some time, and, of course, the contracts currently in place are part of the problem. They have called on the Welsh Government in the past to devise a system that makes Wales a more attractive place for dentists to work. Some of the problems are relating to the tough UDA targets, which are currently called for - that's, as you know, units of dental activity. We do have the system of clawback as well, whereby if they underperform by more than 5 per cent, there is this clawback of money. So, these are all issues that feed into this rather unwieldy contractual system that you've identified. So, I know you say there is an overhaul and we are going to have a statement in the autumn. I don't know if you can make any comment at the moment on some of the issues that I've raised.
Welsh: Wel, diolch i chi am y rhagadroddiad hwnnw ar yr ailwampio cytundebol. Ac mae'n galonogol eich bod yn edrych ar hyn, ac edrychaf ymlaen at y datganiad yn yr hydref. Nawr, wrth gwrs, ni allaf ragweld yr hyn y bydd y datganiad hwnnw yn ei ddweud, ond os caf dynnu sylw at ychydig o faterion sy'n ymwneud â'r contract - mae Cymdeithas Ddeintyddol Prydain yn dweud bod recriwtio a chadw deintyddion yng Nghymru wedi bod yn broblem ers peth amser, ac wrth gwrs, mae'r contractau sydd ar waith ar hyn o bryd yn rhan o'r broblem. Maent wedi galw ar Lywodraeth Cymru yn y gorffennol i ddyfeisio system sy'n gwneud Cymru yn wlad fwy deniadol i ddeintyddion weithio ynddi. Mae rhai o'r problemau yn ymwneud â'r targedau anodd mewn perthynas ag unedau gweithgarwch deintyddol y gelwir amdanynt yn awr. Mae gennym system adfachu yn ogystal, lle bydd arian yn cael ei adfachu os byddant yn tangyflawni o fwy na 5 y cant. Felly, mae'r rhain i gyd yn faterion sy'n bwydo i mewn i'r system gytundebol braidd yn anhylaw hon rydych wedi'i nodi. Felly, gwn eich bod yn dweud bod ailwampio ar droed ac y byddwn yn cael datganiad yn yr hydref. Ni wn a allwch wneud unrhyw sylw ar hyn o bryd ar rai o'r problemau rwyf wedi'u crybwyll.
English: Yes. The British Dental Association are key stakeholders. I meet them during each year. They have access to meet the chief dental officer and her officers within her department. And you're right that the UDA, along with the contract, is an essential part of reform. Where we're actually seeing practices undertake the contract reform opportunities - it's changing the way they deliver their work, and that in itself is making Wales a more attractive place for dentists to work, but also the skill mix of people, so the numbers of dentists, assistants and others who will work within each of those practices. So, that is absolutely part of delivering better care, a better place for people to work, and, actually, better value for the public money we invest in the system.
Welsh: Gallaf. Mae Cymdeithas Ddeintyddol Prydain yn rhanddeiliaid allweddol. Rwy'n cyfarfod â hwy bob blwyddyn. Mae ganddynt fynediad at y prif swyddog deintyddol a'r swyddogion yn ei hadran. Ac rydych yn gywir yn dweud bod unedau gweithgarwch deintyddol, ynghyd â'r contract, yn rhan hanfodol o ddiwygio. Lle rydym yn gweld deintyddfeydd yn manteisio ar gyfleoedd diwygio contractau - mae'n newid y ffordd y maent yn cyflawni eu gwaith, ac mae hynny ynddo'i hun yn gwneud Cymru yn wlad fwy deniadol i ddeintyddion weithio ynddi, ond hefyd y gymysgedd o sgiliau sydd gan bobl, niferoedd y deintyddion, y cynorthwywyr ac eraill a fydd yn gweithio ym mhob un o'r deintyddfeydd hynny. Felly, mae hynny'n bendant yn rhan o'r broses o ddarparu gofal gwell, lle gwell i bobl weithio ynddo, ac mewn gwirionedd, gwell gwerth am yr arian cyhoeddus rydym yn ei fuddsoddi yn y system.
English: Yes, that's encouraging. Now, if I can go back to the UDA issue, obviously, this is all going to hopefully come out in the autumn statement, but one issue with the clawback is that the money that is taken back from the dental practices is not ring-fenced and so is not necessarily going to be reinvested in the Welsh dental service. As we know from matters that are continuously debated in this Chamber, the national health service in Wales are short of money in many areas, so the problem is that much of this money that's clawed back is used to plug funding gaps in other areas of the Welsh NHS system. So, we do have this rather perverse situation at the moment, which the BDA have identified, where there are large waiting lists and patients having to travel many miles for check-ups, but, at the same time, money is being taken out of the dentistry system and put into other areas of the NHS. So, hopefully, that will form part of your thinking with this overhaul of the contracts.
Welsh: Ydi, mae hynny'n galonogol. Nawr, os gallaf droi'n ôl at fater yr unedau gweithgarwch deintyddol, yn amlwg, bydd hyn i gyd, gobeithio, yn dod yn amlwg yn natganiad yr hydref, ond un broblem gyda'r adfachu yw'r ffaith nad yw'r arian sy'n cael ei gymryd yn ôl gan y deintyddfeydd wedi'i neilltuo ac felly ni fydd o reidrwydd yn cael ei ailfuddsoddi yng ngwasanaeth deintyddol Cymru. Fel y gwyddom o faterion sy'n cael eu trafod yn barhaus yn y Siambr hon, mae gwasanaeth iechyd gwladol yng Nghymru yn brin o arian mewn llawer o feysydd, felly y broblem yw bod llawer o'r arian sy'n cael ei adfachu yn cael ei ddefnyddio i lenwi bylchau ariannu mewn meysydd eraill yn system GIG Cymru. Felly, rydym mewn sefyllfa wrthnysig braidd ar hyn o bryd, fel y mae Cymdeithas Ddeintyddol Prydain wedi'i nodi, lle ceir rhestrau aros hir a chleifion yn gorfod teithio milltiroedd lawer i gael archwiliadau, ond ar yr un pryd, mae arian yn cael ei dynnu o'r system ddeintyddiaeth a'i roi i feysydd eraill o fewn y GIG. Felly, rwy'n gobeithio y byddwch yn ystyried hynny wrth ailwampio'r contractau.
English: Yes. I'm very clear about the way in which money that is allocated and earmarked for dental services should be used, and it should not be used to fill gaps in other budget lines when, actually, we recognise there is more for us to do to provide the quality of care and services that, as I say, each community in Wales deserves and expects.
Welsh: Ie. Rwy'n glir iawn ynglŷn â'r ffordd y dylid defnyddio arian sy'n cael ei ddyrannu a'i glustnodi ar gyfer gwasanaethau deintyddol, ac ni ddylid ei defnyddio i lenwi bylchau mewn llinellau cyllideb eraill o ystyried ein bod yn cydnabod bod gennym fwy i'w wneud i ddarparu'r gofal o ansawdd a'r gwasanaethau y mae pob cymuned yng Nghymru, fel rwy'n ei ddweud, yn eu haeddu ac yn eu disgwyl.
English: 'A Healthier Wales' sets out our vision for a seamless health and social care system. We've put a strong legal framework in place to make that happen, including the Social Services and Well-being (Wales) Act 2014, and new approaches to joint working and staff development will help make that vision a reality.
Welsh: Mae 'Cymru Iachach' yn nodi ein gweledigaeth ar gyfer system iechyd a gofal cymdeithasol ddi-dor. Rydym wedi rhoi fframwaith cyfreithiol cryf ar waith i sicrhau hynny, gan gynnwys Deddf Gwasanaethau Cymdeithasol a Llesiant (Cymru) 2014, a bydd dulliau newydd o gydweithio a datblygu staff yn helpu i wireddu'r weledigaeth honno.
English: Can I thank you for that response? I believe high-quality social care is actually preventative spend because it stops people ending up in the final place of hospitals, which low-quality social care can mean, or no social care can mean, that they end up in. What is the Welsh Government's intention regarding social care being provided either directly by local authorities or via care co-operatives?
Welsh: A gaf fi ddiolch i chi am yr ymateb hwnnw? Credaf fod gofal cymdeithasol o ansawdd uchel yn wariant ataliol mewn gwirionedd am ei fod yn atal pobl rhag gorfod mynd i'r ysbyty yn y pen draw, ac mae hynny'n gallu digwydd os yw'r gofal cymdeithasol o ansawdd gwael neu os nad oes gofal cymdeithasol o gwbl. Beth yw bwriad Llywodraeth Cymru o ran darparu gofal cymdeithasol naill ai'n uniongyrchol gan awdurdodau lleol neu drwy gydweithfeydd gofal?
English: I thank Mike Hedges for that very important question. I have begun initial discussions with local government, with the third sector and the independent sector providers about how to improve the stability of care and support provision in Wales. These discussions are at a very early stage, but I will keep Members updated on progress. But, just to give one example, the Welsh Government has been working with the Wales Co-operative Centre and they are preparing a report that will include clear recommendations and next steps for continuing to develop and strengthen the role of co-operatives and social enterprises providing social care in Wales. That is the Care to Co-operate project.
Welsh: Diolch i Mike Hedges am y cwestiwn pwysig hwnnw. Rwyf wedi dechrau trafodaethau cychwynnol gyda llywodraeth leol, y trydydd sector a darparwyr y sector annibynnol ynglŷn â sut i wella sefydlogrwydd y ddarpariaeth gofal a chymorth yng Nghymru. Mae'r trafodaethau hyn ar gam cynnar iawn, ond byddaf yn parhau i roi'r wybodaeth ddiweddaraf i'r Aelodau ar y cynnydd. Ond os caf roi un enghraifft, mae Llywodraeth Cymru wedi bod yn gweithio gyda Chanolfan Gydweithredol Cymru ac maent yn paratoi adroddiad a fydd yn cynnwys argymhellion clir a'r camau nesaf ar gyfer parhau i ddatblygu a chryfhau rôl mentrau cydweithredol a chymdeithasol i ddarparu gofal cymdeithasol yng Nghymru. Dyna yw'r prosiect Cydweithredu i Ofalu.
English: Here in Wales we are fortunate to have many adults who are prepared to selflessly give their time to provide stability and security to children when they need it most. These individuals include private foster carers, who make private arrangements with parents. Now, as you'll be aware, private foster carers and parents of children placed are required to notify the social services department of those arrangements made so as to promote safeguarding and welfare of those children. What steps will you be taking to ensure that private foster parents, following the Children (Private Arrangements for Fostering) (Wales) Regulations 2006, know that they have to notify the local authority at least six weeks in advance of any proposed arrangements and that the relevant local authority will then undertake an inspector visit within seven working days and then, obviously, compile the very necessary report?
Welsh: Yma yng Nghymru rydym yn ffodus i gael llawer o oedolion sy'n barod i roi eu hamser yn anhunanol i ddarparu sefydlogrwydd a diogelwch i blant pan fyddant fwyaf o'i angen. Mae'r unigolion hyn yn cynnwys gofalwyr maeth preifat, sy'n gwneud trefniadau preifat gyda rhieni. Nawr, fel y byddwch yn ei wybod, mae gofalwyr maeth preifat a rhieni plant sydd wedi'u lleoli yn gorfod rhoi gwybod i'r adran gwasanaethau cymdeithasol am y trefniadau a wneir er mwyn hyrwyddo diogelwch a lles y plant hynny. Pa gamau y byddwch yn eu cymryd i sicrhau bod rhieni maeth preifat, yn dilyn Rheoliadau Plant (Trefniadau Preifat ar gyfer Maethu) (Cymru) 2006, yn gwybod bod yn rhaid iddynt hysbysu'r awdurdod lleol o leiaf chwe wythnos cyn unrhyw drefniadau arfaethedig ac y bydd yr awdurdod lleol perthnasol yn mynd ati wedyn i drefnu ymweliad gan arolygydd o fewn saith diwrnod gwaith ac yna, yn amlwg, yn llunio'r adroddiad mawr ei angen?